CELEX: 62010CJ0311
Language: fi
Date: 2011-10-27 00:00:00
Title: Unionin tuomioistuimen tuomio (kuudes jaosto) 27 päivänä lokakuuta 2011.#Euroopan komissio vastaan Puolan tasavalta.#Jäsenyysvelvoitteiden noudattamatta jättäminen - Direktiivi 2007/46/EY - Moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksyminen - Direktiivin määräajassa tapahtuvan täytäntöönpanon laiminlyönti - Puutteellinen täytäntöönpano.#Asia C-311/10.

Unionin tuomioistuimen tuomio (kuudes jaosto) 27.10.2011 – komissio vastaan Puola
      (asia C‑311/10)
      Jäsenyysvelvoitteiden noudattamatta jättäminen – Direktiivi 2007/46/EY – Moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten
         teknisten yksiköiden hyväksyminen – Direktiivin määräajassa tapahtuvan täytäntöönpanon laiminlyönti – Puutteellinen täytäntöönpano
      
      1.                     Jäsenvaltiot – Velvoitteet – Direktiivien täytäntöönpano – Jäsenyysvelvoitteiden noudattamatta jättämisen perustelua, joka
            koskee tulkintaan liittyviä vaikeuksia, ei voida hyväksyä (SEUT 258 artikla) (ks. 16 kohta)
      2.                     Unionin oikeus – Tulkinta – Monikieliset säädöstekstit – Kieliversioiden eroavuudet – Kyseessä olevan säädöksen systematiikan
            ja tarkoituksen huomioon ottaminen (ks. 18 kohta)
      3.                     Toimielinten säädökset, päätökset ja muut toimet – Direktiivit – Täytäntöönpano jäsenvaltioissa – Selkeän ja täsmällisen täytäntöönpanon
            vaatimus – Se, että teknisten seikkojen ja direktiivin soveltamista koskevien yksityiskohtaisten sääntöjen määrittelemistä
            koskevia liitteitä mahdollisesti myöhemmin muutetaan, ei vaikuta velvollisuuteen panna direktiivi täytäntöön (SEUT 288 artiklan
            kolmas kohta) (ks. 24, 25 ja 77 kohta)
      4.                     Jäsenyysvelvoitteiden noudattamatta jättämistä koskeva kanne – Komission on osoitettava, että jäsenvaltio ei ole noudattanut
            jäsenyysvelvoitteitaan – Olettamat, joita ei voida hyväksyä – Jäsenvaltioille direktiivillä asetetun tiedonantovelvollisuuden
            noudattamatta jättäminen – Seuraukset (SEU 4 artiklan 3 kohta; SEUT 17 ja SEUT 258 artikla) (ks. 30, 32, 33 ja 52 kohta)
      5.                     Toimielinten säädökset, päätökset ja muut toimet – Direktiivit – Täytäntöönpano jäsenvaltioissa – Direktiivin täytäntöönpano
            ilman lainsäädäntötoimea – Edellytykset – Direktiivin täyden soveltamisen takaavan yleisen oikeudellisen sääntelyn olemassaolo
            (SEUT 288 artiklan kolmas kohta) (ks. 40 ja 47 kohta)
      6.                     Toimielinten säädökset, päätökset ja muut toimet – Direktiivit – Täytäntöönpano jäsenvaltioissa – Täysimääräisen täytäntöönpanon
            vaatimus (SEUT 288 artiklan kolmas kohta) (ks. 48 ja 50 kohta)
      Aihe 
      
         
               Jäsenyysvelvoitteiden noudattamatta jättäminen – Puitteiden luomisesta moottoriajoneuvojen ja niiden perävaunujen sekä tällaisiin
                  ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle 5.9.2007 annetun Euroopan
                  parlamentin ja neuvoston direktiivin 2007/46/EY (puitedirektiivi) (EUVL L 263, s. 1) noudattamisen edellyttämien säännösten
                  määräajassa tapahtuvan antamisen laiminlyönti
               
            Ratkaisu 
      
         
                  1)
               
               
                  
               
               
                  	Puolan tasavalta ei ole noudattanut puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin
                     tarkoitettujen järjestelmien, osien ja erillisten teknisten yksiköiden hyväksymiselle 5.9.2007 annetun Euroopan parlamentin
                     ja neuvoston direktiivin 2007/46/EY 48 artiklan mukaisia velvoitteitaan, koska se ei ole ilmoittanut Euroopan komissiolle
                     tämän direktiivin täytäntöönpanoa varten annettuja lakeja, asetuksia ja hallinnollisia määräyksiä.
                  
               
            
         
                  2)
               
               
                  
               
               
                  	Puolan tasavalta ei ole noudattanut direktiivin 2007/46 48 artiklan mukaisia velvoitteitaan, koska se ei ole antanut säädetyssä
                     määräajassa kaikkia kyseisen direktiivin noudattamisen edellyttämiä lakeja, asetuksia ja hallinnollisia määräyksiä.
                  
               
            
         
                  3)
               
               
                  
               
               
                  	Puolan tasavalta velvoitetaan korvaamaan oikeudenkäyntikulut.